ViewState: Various ways to reduce performance overhead - CodeProject 13,004,397 members (71,579 online)
Last Visit: 31-Dec-99 18:00 Last Update: 27-Jun-17 20:19Refresh123 Next » Arabiere besoek enkelvroue | Xplorio Gansbaai
Blog: Arabiere besoek enkelvroue
‘n “Egte” Arabier en sy bedekte vrou het 'n groep enkellopendes verras tydens die NGK se jaarlikse funksie vir enkellopendes met die oog op Vrouemaand.
Die Arabier en sy vrou, wat op ‘n minagtende wyse agter hom moes stap, het die praatjie oor vroue in Saoedi-Arabië wat geen erkenning kry nie, beklemtoon. Die funksie is ‘n jaarlikse instelling deur die NGK se Diens van Barmhartigheid om enkellopendes op hierdie wyse te bederf en die gebruik is etlike jare gelede deur Maryna Rousouw ingestel. Sy het die byeenkoms as eregas bygewoon.
Sankie Prinsloo het as gasspreker haar wedervaringe as vroedvrou in 2000 in die plattelandse dorp, Tabuk in Saoedi-Arabië met die gaste gedeel. Sy het onder kontrak vir ‘n jaar in ‘n militêre hospitaal net buite Tabuk as vroedvrou gewerk.
Sankie se insiggewende vertellinge het die vroue behoorlik aan haar lippe laat hang. Enkele voorbeelde van die minagting van vroue wat deur Sankie uitgelig is, is: hulle moet te alle tye in die openbaar ten volle, van kop tot tone, geklee wees; hulle is op geen opleiding geregtig nie; kommunikasie met mans, selfs hul eie mans, in die openbaar is verbode; hulle mag nie langs hul mans in die openbaar stap nie, maar agter hom; mans het gewoonlik so vier vrouens en as een tot sterwe kom, word sy eenvouding met ‘n ander een vervang.
Veral die dames kon net koppe skud by die besef van hoe dit moet wees om as vrou so ‘n lewe te moet ly.
Na afloop van byeenkoms is die enkellopendes met ‘n middagmaal bederf en is verras met ‘n tipiese Arabiese nagereg, bestaande uit dadelbolletjies - dadels is Saoedi-Arabië se stapel-voedsel.